กรุงเทพมหานคร ประกาศเลื่อนการฉีดวัคซีนสำหรับผู้ที่ลงทะเบียนผ่านไทยร่วมใจ  ตั้งแต่วันที่ 15 มิถุนายนเป็นต้นไป
กรุงเทพมหานคร โดยสำนักงานประชาสัมพันธ์ เปิดเผยผ่านเพจเฟซบุ๊กว่า ไทยร่วมใจ"กรุงเทพฯ ปลอดภัย" SAFE BANGKOK ประกาศเลื่อนการฉีดวัคซีนสำหรับผู้ลงทะเบียนใน โครงการ "ไทยร่วมใจ" ตั้งแต่วันที่ 15 มิถุนายนเป็นต้นไปยืนยันว่า จะรีบดำเนินการจัดฉีดวัคซีนโดยเร็วที่สุด ทันทีที่ได้รับการจัดสรรวัคซีน  จะมี SMS แจ้งให้ประชาชนสามารถเลือกวันและเวลานัดหมายใหม่ ขณะที่วานนี้ ( 13 มิ.ย.64 ) ซึ่งเป็นวันที่ 7 ของการให้บริการฉีดวัคซีนสำหรับผู้ที่ลงทะเบียนผ่านไทยร่วมใจ มีผู้ได้รับวัคซีนแล้วจำนวน 14,681 คน รวม 7 วัน ตั้งแต่วันที่ 7-13 มิถุนายน มีผู้ได้รับวัคซีนแล้วจำนวน  97,532 คน  บริเวณหน่วยความร่วมมือบริการวัคซีนนอกโรงพยาบาล ทั้ง 25 ศูนย์ โดยเป็นประชาชนในพื้นที่กรุงเทพมหานครที่มีอายุ 18-59 ปีและไม่มีโรคประจำตัว 7 กลุ่มโรค  ทั้งนี้ประชาชนสามารถติดตามข้อมูลข่าวสารการฉีดวัคซีนผ่านช่องทาง www.ไทยร่วมใจ.comFB FANPAGE/ไทยร่วมใจ กรุงเทพฯ ปลอดภัย แอปพลิเคชันเป๋าตัง หรือสายด่วนวัคซีน 1516